Jaipur News In Hindi : Army jawan martyred in ceasefire violation by Pakistan | जयपुर के लुहाकना का लाल जम्मू कश्मीर में शहीद, बहादुर जवान ने दुश्मनों का जमकर मुकाबला किया; सोमवार को होगा अंतिम संस्कार - Dainik Bhaskar
शहीद राजीव सिंह शेखावत।
शहीद के पिता शंकरसिंह और 10 वर्षीय पुत्र को ढांढ़स बंधाते सांसद राज्यवर्धन सिंह राठौड़।
पुंछ में पाक सेना द्वारा संघर्ष विराम का उल्लंघन के दौरान शहीद हुए लुहाकना खुर्द के राजीव सिंह
सांसद व विधायक ने सैनिक के परिवार को बंधाया ढाढ़स, आठ जनवरी को ड्यूटी पर लौटे थे राजीव
Feb 09, 2020, 09:55 PM IST
जयपुर. जम्मू कश्मीर के पुंछ जिले में शनिवार को नियंत्रण रेखा पर पाकिस्तानी सेना द्वारा संघर्ष विराम का उल्लंघन करते हुए गोलीबारी की गई। इसमें जयपुर के लुहाकना खुर्द का लाल नायक राजीव सिंह शेखावत शहीद हो गए। राजीव पाकिस्तान की ओर से की गई गोलाबारी का जमकर मुकाबला करते हुए शहीद हुए। रविवार को सैनिक की मौत की खबर पाते ही क्षेत्र में शोक की लहर दौड़ गई, वहीं घर में कोहराम मच गया। मुख्यमंत्री अशोक गहलोत ने ट्वीट कर संवेदना व्यक्त की। उन्होंने कहा कि मैं वीर राजीव सिंह को देश के लिए अपनी शहादत को सलाम करता हूं। इस घड़ी हम सब शहीद के परिवार के साथ हैं।
सांसद कर्नल राज्यवर्धनसिंह राठौड़ व विराटनगर विधायक ने राजीवसिंह को याद करते हुए उनकी शहादत को नमन किया। उन्होंने कहा कि शहीद ही शहादत खाली नहीं जाएगी। ब्रिगेडियर जयपानसिंह शेखावत ने बताया कि गांव में ही नवनिर्मित सीताराम मंदिर में 14 फरवरी का धार्मिक आयोजन रखा गया था। कार्यक्रम को लेकर निमंत्रण पत्र भी वितरित कर दिए गए हैं। उन्होंने बताया कि सैनिक राजीवसिंह की शहादत को लेकर धार्मिक आयोजन स्थगित कर दिया गया है।
न्यूज व फोटो : विपिन कुमार कौशिक भाबरु
Army jawanMartyredCeasefire violationPakistanHeavy firingNarendra modi